Diari Oficial de la Generalitat Valenciana


Sumari del DOGV 8447, del 19-12-2018 (2018/11163)

DECRET 223/2018, de 14 de desembre, del Consell, de modificació del Decret 202/2017, de 15 de desembre, del Consell, pel qual s'aproven les bases reguladores i es concedeixen ajudes per a pal·liar els danys produïts pels temporals costaners en 2017.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8447

Data del DOGV
:   19-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11531


Data del document
:   14-12-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * ajuda pública

DECRET 223/2018, de 14 de desembre, del Consell, de modificació del Decret 202/2017, de 15 de desembre, del Consell, pel qual s'aproven les bases reguladores i es concedeixen ajudes per a pal·liar els danys produïts pels temporals costaners en 2017. [2018/11005]  
PREÀMBUL  
  
El Consell va acordar, el 27 de gener de 2017, iniciar les actuacions per a pal·liar els danys produïts pel temporal de neu, vent, pluja i fenòmens costaners ocorregut a la Comunitat Valenciana els dies 18, 19, 20, 21, 22 i 23 de gener de 2017; i el dia 24 de març, va acordar l'inici de les actuacions per a pal·liar els danys produïts pel temporal de pluges i vent ocorregut a la Comunitat Valenciana els dies 13 i 14 de març de 2017. Dins del termini de presentació de sol·licituds, els municipis afectats per aquests temporals van presentar les seues estimacions dels danys d'infraestructures i béns de titularitat pública.  
Mitjançant el Decret 202/2017, de 15 de desembre, del Consell, es van aprovar les bases reguladores i es van concedir ajudes directes als ajuntaments afectats, en la quantia i distribució indicada en els annexos del decret.  
En l'apartat a de l'article 5 del Decret 202/2017, de 15 de desembre, del Consell, s'estableix l'obligació de les entitats locals de dur a terme les actuacions previstes, inclosa la seua justificació, en un termini de 12 mesos comptats des de l'endemà de la publicació del decret en el Diari Oficial de la Generalitat Valenciana.  
En aquests moments, alguns municipis afectats s'han dirigit a l'Agència Valenciana de Seguretat i Resposta a les Emergències i han sol·licitat una ampliació del termini per a dur a terme les actuacions previstes, per la impossibilitat d'iniciar les obres amb anterioritat a la recepció de la subvenció, atés que no disposen del crèdit necessari per a poder adjudicar la inversió sense el compromís d'ingrés.  
D'acord amb l'anterior, a proposta del president de la Generalitat, en virtut del que disposa l'article 28.c de la Llei 5/1983, de 30 de desembre, de la Generalitat, del Consell, amb la deliberació prèvia del Consell, en la reunió de 14 de desembre de 2018,  
  
DECRETE  
  
Article únic. Modificació del Decret 202/2017, de 15 de desembre, del Consell, pel qual s'aproven les bases reguladores i es concedeixen ajudes per a pal·liar els danys produïts pels temporals costaners en 2017  
Es modifica la lletra a de l'article 5 del Decret 202/2017, de 15 de desembre, del Consell, pel qual s'aproven les bases reguladores i es concedeixen ajudes per a pal·liar els danys produïts pels temporals costaners en 2017, que queda redactat com s'indica en l'annex d'aquest decret.  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
  
ANNEX  
Nova redacció de la lletra a de l'article 5 del Decret 202/2017, de 15 de desembre, del Consell, pel qual s'aproven les bases reguladores i es concedeixen ajudes per a pal·liar els danys produïts pels temporals costaners en 2017  
  
La lletra a de l'article 5 queda redactada de la manera següent:  
«a) Dur a terme les actuacions previstes, inclosa la seua justificació, fins al 21 de març de 2019».  
  
València, 14 de desembre de 2018  
  
El president de la Generalitat,  
XIMO PUIG I FERRER